isch viel los gis i letschter ziit, vor  2 wuche isch mini track season verbii gsi :( und ich vermisses mega, vor einere wuche isch prom gsi, es isch meega schön gsi, chli kitschig und sehr sehr amerikanisch, aber guet. Ez drüllt sich alles nume no um s ändi vom Schueljahr und Summerferie. S git no jensti sache z organisiere und so viel wo mer mues ra dänke und no erledige. Nechst wuche hämmer dänn di erste abschlussprüefige. Im ganze hämmer ez no 9 täg schuel. denn summerferie. Ohaa. Was isch mit de ziit passiert? Wo isch si hii gange. wie sind  us stunde minute worde? und us täg verschwummeni erinnerige? wie isch es ganzes jahr Amerika uf mickrigi 19 täg abegschrumpft? Ich weisses nöd. S isch ez chli Bittersweet. Ich chas no garnöd richtig wahrhaa das ich i 3 wuche scho wider i de schiiz bi, das d mama i 2 wuche da hii chunnt. Das ich viel vo mine koleginne und kollege i es paar täg zum letschte mal gseh. Verstöhnd mich nöd falsch. Ic h freu mich uf eu. aber es isch eifach brutal schwirig loszlaa. das isch wie es ganzes läbe für immer zrugg z la.  und das isch eifach extrem schwirig. Aber ja für alli wo sich freued das ich wider chume, da wer s datum zum im kaländer root astriiche: 10. Juni 2010. 12:25 wer ich wider im land. ich mäld mich vorhr sicher nomal aber ez muesi no paar winter chleider go wegpacke. Ja genau, schowider. chunnt mer vor als wers gester gsi woni da ine gschribe ha wie ich am packe bi..